b'\n_START_ARTICLE_\nAvgustov slavolok\n_START_PARAGRAPH_\nAvgustov slavolok (italijansko Arco di Augusto) je slavolok, ki je stal v Rimskem forumu. Raztezal se je \xc4\x8dez Via Sacra, med templjem Kastorja in Poluksa ter Cezarjevim templjem, blizu templja Veste in zapiral vzhodni konec foruma. Lahko se \xc5\xa1teje kot prvi stalni trilo\xc4\x8dni slavolok, ki je bil zgrajen v Rimu. _NEWLINE_Arheolo\xc5\xa1ki dokazi ka\xc5\xbeejo na obstoj slavoloka s tremi odprtinami, ki je meril 17,75 x 5,25 metra, \xc4\x8deprav so  ostali le temelji strukture iz travertina._NEWLINE_Starodavni viri omenjajo oboke, ki so jih postavili v \xc4\x8dast Avgusta na Forumu v dveh razli\xc4\x8dnih prilo\xc5\xbenostih: zmaga nad Antonijem in Kleopatro leta 31 pr. n. \xc5\xa1t. in vrnitev praporov, ki so jih izgubili s Parti v letu 20 pr. n. \xc5\xa1t.\n_START_SECTION_\nAkcijev slavolok\n_START_PARAGRAPH_\nKasij Dion poro\xc4\x8da, da je Senat po bitki pri Akciju, Avgustu dodelil triumf in slavolok na neznanem mestu v Forumu ._NEWLINE_O strukturi ni nobenega opisa, \xc4\x8deprav je mo\xc5\xbeno, da je ta slavolok predstavljen na kovancu, kovanem okoli leta. 30-29 pr. n. \xc5\xa1t . Vendar pa se \xc5\xbeila, prikazana na kovancu, lahko nana\xc5\xa1a tudi na drug primer, ko je Aggust premagal Seksta Pompeja leta 36 pr. n. \xc5\xa1t. _NEWLINE_Marmorna plo\xc5\xa1\xc4\x8da dolga 2,65 m in visoka 0,59 m z napisom v \xc4\x8dast Avgusta kot re\xc5\xa1itelja in upravnika Republike, odkrita leta 1546 in pozneje izgubljena, je bila pripisana Akcijevemu slavoloku.\n_START_SECTION_\nPartski slavolok\n_START_PARAGRAPH_\nKasij Dion omenja ovacije in \xc5\xa1e en slavolok, ki ga je Avgust dobil po tem, ko je vrnil orle, ki so jih izgubili v bitkah med Carrhejem in Antonijevo kampanjo v Atropatenu , ne da bi dolo\xc4\x8dil lokacijo. Veronski u\xc4\x8denjak, ki je komentiral Vergilove Eneide, postavi strukturo poleg Cezarjevega templja. _NEWLINE_Avgust ga ne omenja v svoji avtobiografiji. \xc5\xa0e ve\xc4\x8d, Suetonij in Casiodor poro\xc4\x8data, da je zavrnil praznovanje triumfa leta 19 pr. n. \xc5\xa1t, zaradi \xc4\x8desar so nekateri znanstveniki verjeli, da se je lahko Partski slavolok na\xc4\x8drtoval, vendar ga ni nikoli realiziral. _NEWLINE_Kovanci, izkopani v Pergamonu, Tarracu in Rimu v letih 19-16 pr. n. \xc5\xa1t., prikazujejo trilo\xc4\x8dni slavolok s kvadrigo na vrhu in figure, ki dr\xc5\xbeijo loke in prapore na spodnjih obokih. V skladu s tem predlagane rekonstrukcije prikazujejo strukturo, ki jo sestavljajo vi\xc5\xa1ja osrednja obokana odprtina s korintskimi pol stebri in triumfalna ko\xc4\x8dija na vrhu. Spodnji oboki so imeli kvadratne pedimente z dorskimi stebri ali pol-stebri, ki so jih obkro\xc5\xbeali kipi Partov, ki so dr\xc5\xbeali loke in vrnjene orle. _NEWLINE_Fasti Consulares in Fasti Triumphales, odkriti v Forumu leta 1546, so bili morda prvotno del tega spomenika, stojijo v bo\xc4\x8dni aediculae, ali pa so morda pripadali bli\xc5\xbenji Regii.'